28.10.2004 Euroopa Liidu Teataja L 325/51 NÕUKOGU OTSUS, 24. mai 2004, majandus- ja sotsiaalkomitee uute liikmete nimetamise kohta (2004/735/EÜ) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit 49, võttes arvesse Euroopa Ühenduse asutamislepingut, eriti selle artiklit 259, võttes arvesse Euroopa Aatomienergiaühenduse asutamisle- pingut, eriti selle artiklit 166, võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemistingimusi käsitlevat akti ja Euroopa Liidu aluslepingute kohandusi, eriti selle artikleid 14 ja 48, võttes arvesse nõukogu 17. septembri 2002. aasta otsust majandus- ja sotsiaalkomitee liikmete nimetamise kohta ajava- hemikuks 21. september 2002—20. september 2006, võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia valitsuse tehtud ettepanekuid, olles konsulteerinud komisjoniga, ning arvestades järgmist: (1) Et pärast Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia Euroopa Liiduga ühinemist tuleks majandus- ja sotsiaalkomiteed laiendada üheksakümne viie liikme nimetamisega, kes esindavad organiseeritud kodanikuühiskonda kuuluvaid majandus- ja ühiskonnaelu erinevaid alasid. (2) Et komitee koosseisu määramisel tuleb võtta arvesse vaja- dust tagada organiseeritud kodanikuühiskonda kuuluvate majandus- ja ühiskonnaelu erinevate alade esindatus, ON TEINUD JÄRGMISE OTSUSE: Ainus artikkel Isikud, kelle nimed ja ametinimetused on nimetatud lisas, on käesolevaga nimetatud majandus- ja sotsiaalkomitee liikmeteks kuni 20. septembrini 2006. Brüssel, 24. mai 2004 Nõukogu nimel eesistuja D. AHERN